สื่อโทรทัศน์ ว่าไง! ยูทูปเปิดบริการ “YouTube TV” - FINNOMENA
YouTube เปิดบริการใหม่ “YouTube TV” แล้ว ด้วยค่าบริการเพียง 35 เหรียญสหรัฐต่อเดือน หรือประมาณ 1,225 บาท โดยไม่ต้องมีสัญญา อยากยกเลิกเมื่อไรก็ได้เลย หมดปัญหาติดสัญญาเคเบิลทีวี และรอคืนเงินมัดจำ!
1 มี.ค. 2560

YouTube เปิดบริการใหม่ “YouTube TV” แล้ว ด้วยค่าบริการเพียง 35 เหรียญสหรัฐต่อเดือน หรือประมาณ 1,225 บาท โดยไม่ต้องมีสัญญา อยากยกเลิกเมื่อไรก็ได้เลย หมดปัญหาติดสัญญาเคเบิลทีวี และรอคืนเงินมัดจำ!
โดยทางยูทูปเผยว่า บริการ YouTube TV นี้มาพร้อมบริการ Virtual DVR แบบไม่จำกัดพื้นที่ให้ลูกค้าได้โหลดคอนเทนต์มาเก็บไว้ดูด้วย ส่วนคอนเทนต์เหล่านั้นจะลบไปเองเมื่อเวลาผ่านไป 9 เดือน
สำหรับช่องที่จะมาให้บริการใน YouTube TV เป็นถึงค่ายยักษ์ใหญ่อย่าง  CBS, ABC, NBC และ FOX รวมถึงสื่อที่ YouTube มีในมืออย่าง ESPN, Disney Channel, MSNBC, National Geographic และ Fox News
อย่างไรก็ตาม ยูทูปได้เผยว่า จะมีการเพิ่มช่องอื่นๆ เข้ามาใน YouTube TV ให้มากขึ้นในอนาคต และอาจจะมีการเพิ่มค่าบริการตามด้วย
ในตอนนี้ YouTube TV จะให้บริการเฉพาะในสหรัฐอเมริกาเท่านั้น และยังไม่มีแผนขยายบริการนี้ในต่างประเทศ แต่เป็นไปได้ว่า หากได้รับการตอบรับที่ดี ก็อาจมีแผนที่จะขยายบริการดังกล่าวออกไป
สำหรับข้อจำกัดของ YouTube TV นี้อยู่ที่เรื่องของข้อกฎหมาย และลิขสิทธิคอนเทนต์ที่แต่ละประเทศมีแตกต่างกัน ทำให้ยูทูปอาจไม่สามารถเปิดบริการนี้ได้กว้างอย่างใจนึกนั่นเอง
ที่มา : http://positioningmag.com/1117865
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่างๆ ได้ด้วยตัวเอง
แท็ก:
News Digest
You Tube
แชร์บทความ: